CELEX: 32014R0685
Language: et
Date: 2014-06-20 00:00:00
Title: Komisjoni määrus (EL) nr 685/2014, 20. juuni 2014 , millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses polüvinüülalkohol-polüetüleenglükooli pookekopolümeeri kasutamisega tahketes toidulisandites  EMPs kohaldatav tekst

21.6.2014   
            
            
               ET
            
            
               Euroopa Liidu Teataja
            
            
               L 182/23
            
         KOMISJONI MÄÄRUS (EL) nr 685/2014,
   20. juuni 2014,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses polüvinüülalkohol-polüetüleenglükooli pookekopolümeeri kasutamisega tahketes toidulisandites
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artiklit 14,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud toidus kasutada lubatud lisaainete Euroopa Liidu loetelu ja kõnealuste lisaainete kasutamise tingimused.
            
         
               (2)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (3)
            
            
               Kõnealuseid loendeid võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (4)
            
            
               13. septembril 2011 esitati taotlus, et lubataks kasutada polüvinüülalkohol-polüetüleenglükooli pookekopolümeeri („PVA-PEG pookekopolümeer”) toidulisandite kiletaolise kattematerjalina, mis vees kiiresti laguneb. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (5)
            
            
               Euroopa Toiduohutusamet hindas PVA-PEG pookekopolümeeri ohutust toidu lisaainena kasutamise korral ja jõudis järeldusele, et PVA-PEG pookekopolümeeri kasutamine tahketes toidulisandites kattematerjalina ei ole kavandatud kasutusviiside korral tõenäoliselt ohtlik (4).
            
         
               (6)
            
            
               PVA-PEG pookekopolümeer on ette nähtud kasutamiseks toidulisandite kilekattena, mis vees kiiresti laguneb. Kilekate kaitseb toidulisandi kasutajat ebameeldiva maitse või lõhna eest, parandab välimust, muudab tabletid lihtsamini alla neelatavaks, annab tabletile muudest toodetest eristava välimuse, ja kaitseb tundlikke koostisosi. Nimetatud ainet iseloomustab suur paindlikkus, vähene viskoossus ja kiire lahustumine happelises, neutraalses ja aluselises vesikeskkonnas. Seepärast on asjakohane lubada kasutada PVA-PEG pookekopolümeeri tahketes toidulisandites glaseerainena ja määrata sellele ainele E-number E 1209.
            
         
               (7)
            
            
               PVA-PEG pookekopolümeeri spetsifikatsioonid tuleks lisada määrusesse (EL) nr 231/2012, kui PVA-PEG pookekopolümeer lisatakse esimest korda määruse (EÜ) nr 1333/2008 II lisas sätestatud liidu toidu lisaainete loeteludesse.
            
         
               (8)
            
            
               Määrusi (EÜ) nr 1333/2008 ja (EL) nr 231/2012 tuleks seepärast vastavalt muuta.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse I lisale.
   Artikkel 2
   Määruse (EL) nr 231/2012 lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni määrus (EL) nr 231/2012, 9. märts 2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
   
      (4)  EFSA Journal 2013; 11(8):3303.
   
      I LISA
      Määruse (EÜ) nr 1333/2008 II lisa muudetakse järgmiselt.
      
                  1)
               
               
                  B osa punkti 3 „Toidu lisaained, välja arvatud toiduvärvid ja magusained” lisatakse toidu lisaaine E 1208, polüvinüülpürrolidoon-vinüülatsetaadi kopolümeeri kande järele järgmine uus kanne:
                  
                              „E 1209
                           
                           
                              Polüvinüülalkohol-polüetüleenglükooli pookekopolümeer”
                           
                        
            
                  2)
               
               
                  E osasse lisatakse toidugruppi 17.1 „Toidulisandid tahkel kujul, sealhulgas kapslites, tablettides ja muul kujul, välja arvatud närimistablettide kujul” toidu lisaaine E 1208 kande järele järgmine uus kanne:
                  
                               
                           
                           
                              „E 1209
                           
                           
                              Polüvinüülalkohol-polüetüleenglükooli pookekopolümeer
                           
                           
                              100 000”
                           
                           
                               
                           
                           
                               
                           
                        
            
   
      II LISA
      Määruse (EL) nr 231/2012 lisas lisatakse toidu lisaaine polüvinüülpürrolidoon-vinüülatsetaadi kopolümeeri E 1208 kande järele järgmine uus kanne:
      
         
            „E 1209 POLÜVINÜÜLALKOHOL-POLÜETÜLEENGLÜKOOLI POOKEKOPOLÜMEER
         
         
                     
                        Sünonüümid
                     
                  
                  
                     Makrogool-poogitud polü(vinüülalkoholi) kopolümeer; polü(etaan-1,2-diool-pooge-etanool); etenooli polümeer oksiraaniga, pooge; oksiraani polümeer etanooliga, pooge; etüleenoksiidi-vinüülalkoholi pookekopolümeer
                  
               
                     
                        Määratlus
                     
                  
                  
                     Polüvinüülalkohol-polüetüleenglükooli pookekopolümeer on sünteetiline kopolümeer, mis koosneb ligikaudu 75 % PVA ja 25 % PEG ühikutest.
                  
               
                     CASi number
                  
                  
                     96734-39–3
                  
               
                     Keemiline nimetus
                  
                  
                     Polüvinüülalkohol-polüetüleenglükooli pookekopolümeer
                  
               
                     Keemiline valem
                  
                  
                      
                  
               
                     Massikeskmine molekulmass
                  
                  
                     40 000 kuni 50 000 g/mol
                  
               
                     
                        Kirjeldus
                     
                  
                  
                     Valge kuni kahvatukollane pulber
                  
               
                     
                        Identifitseerimistunnused
                     
                  
                  
                      
                  
               
                     Lahustuvus
                  
                  
                     Lahustub väga hästi vees ja lahjades hapetes ning lahjades leelise lahustes; praktiliselt lahustumatu etanoolis, äädikhappes, atsetoonis ja kloroformis
                  
               
                     Infrapunaspekter
                  
                  
                     Ühendile iseloomulik spekter
                  
               
                     pH väärtus
                  
                  
                     5,0–8,0
                  
               
                     
                        Puhtus
                     
                  
                  
                      
                  
               
                     Estriarv
                  
                  
                     10–75 mg KOH/g
                  
               
                     Dünaamiline viskoossus
                  
                  
                     50–250 mPa·s
                  
               
                     Massikadu kuivatamisel
                  
                  
                     Mitte üle 5 %
                  
               
                     Sulfaattuhk
                  
                  
                     Mitte üle 2 %
                  
               
                     Vinüülatsetaat
                  
                  
                     Mitte üle 20 mg/kg
                  
               
                     Äädikhape/kokku atsetaati
                  
                  
                     Mitte üle 1,5 %
                  
               
                     Etüleenglükool
                  
                  
                     Mitte üle 50 mg/kg
                  
               
                     Dietüleenglükool
                  
                  
                     Mitte üle 50 mg/kg
                  
               
                     1,4-dioksaan
                  
                  
                     Mitte üle 10 mg/kg
                  
               
                     Etüleenoksiid
                  
                  
                     Mitte üle 0,2 mg/kg
                  
               
                     Arseen
                  
                  
                     Mitte üle 3 mg/kg
                  
               
                     Plii
                  
                  
                     Mitte üle 1 mg/kg
                  
               
                     Elavhõbe
                  
                  
                     Mitte üle 1 mg/kg
                  
               
                     Kaadmium
                  
                  
                     Mitte üle 1 mg/kg”